**NOTĂ INFORMATIVĂ**

**la proiectul Legii cu privire la calificarea conducătorilor auto**

|  |
| --- |
|  **1. Denumirea autorului şi a participanţilor la elaborarea proiectului** |
| Proiectul Legii cu privire la calificarea conducătorilor auto, a fost elaborat de către I.P.”Agenţia Servicii Publice” în colaborare cu Ministerul Afacerilor Interne.Astfel, în scopul elaborării proiectului a fost instituit grupul de lucru prin ordinul I.P.”Agenţiei Servicii Publice” nr.325 din 18 mai 2018.  |
|  **2. Condiţiile ce au impus elaborarea proiectului şi finalităţile urmărite** |
| Securitatea traficului rutier prezintă un interes public major, fapt pentru care asigurarea securităţii în aspectul dat este o obligaţie pozitivă a statului. Unitatea de transport reprezintă o sursă de pericol sporit, iar conducătorul auto are obligaţia de a respecta anumite reglementări impuse de autorităţi în evitarea riscurilor rezultate din utilizarea autovehiculelor. In contextul dezideratului Republicii Moldova privind aderarea la Uniunea Europeană, un rol important revine modernizării sectorului transporturilor, în special sub aspectul sporirii securităţii traficului rutier. In luna martie a anului 2010, Republica Moldova, semnînd rezoluţia ONU privind declararea anilor 2011-2020 „Decada acţiunilor în domeniul siguranţei rutiere”, şi-a asumat responsabilităţile ce decurg din aceasta, printre care şi obiectivul de a reduce cu 50% numărul deceselor ca urmare a accidentelor pînă în anul 2020.Astfel, obţinerea dreptului de a conduce vehicule şi calificarea conducătorilor auto, devine o parte integrată a acestui proces.Avînd în vedere seriozitatea problemelor cu care se confruntă Statul la acest capitol, Guvernul, prin Hotărîrea nr. 1214 din 27 decembrie 2010, a aprobat Strategia naţională pentru siguranţă rutier, care stabileşte drept obiectiv prioritar constituirea unei baze pentru o politică de siguranţă rutieră eficientă şi durabilă, ce include în sine şi acţiunile sectoriale, cum ar fi: îmbunătăţirea sistemului de pregătire a conducătorilor auto şi a procedurii de examinare prin:a) crearea unor standarde la nivel naţional în cadrul sistemului de pregătire a viitorilor conducători  auto;b) îmbunătăţirea sistemului prin introducerea programului de reeducare rutieră în cazul conducătorilor auto cu abateri;c) organizarea şi implementarea unui sistem de pregătire a personalului însărcinat cu examinarea şi a instructorilor auto;d) pregătirea continuă a conducătorilor profesionişti;e) realizarea de studii de evaluare a eficienţei pregătirii conducătorilor auto.Cu toate acestea, actualmente nu există un act normativ distinct la nivel de lege care ar reglementa domeniul obţinerii dreptului de a conduce vehicule şi în baza căruia ar fi fost emise acte normative ale Guvernului de punere în aplicare a legii. Prin urmare , în prezent actele normative naţionale care reglementează acest domeniu sunt: Hotărîrea Guvernului nr. 1452 din 24.12.2007, *pentru aprobarea Regulamentului cu privire la permisul de conducere, organizarea şi desfăşurarea examenului pentru obţinerea permisului de conducere şi condiţiile de admitere la traficul rutier;* **Hotărîrea Guvernului**  nr. 1047 din 08.11.1999 *cu privire la reorganizarea Sistemului informaţional automatizat de căutare "Automobilul" în Registrul de stat al transporturilor şi introducerea testării a autovehiculelor şi remorcilor acestora;* **Hotărîrea Guvernului nr. 1229 din 13.11.2001** *despre reglementarea unor probleme ce ţin de evidenţa şi documentarea mijloacelor de transport şi conducătorilor de vehicule;* Hotărîrea Guvernului nr. 1058 din 06.08.2002 *cu privire la crearea sistemului informaţional automatizat "Registrul de stat al conducătorilor de vehicule";* **Hotărîrea Guvernului**  nr. 1127 din 07.10.2008 *cu privire la aprobarea modelelor permiselor de conducere  de tip nou;* **Hotărîrea Guvernului** nr. 357 din 13.05.2009 *cu privire la aprobarea Regulamentului circulaţiei rutiere;* **Hotărîrea Guvernului nr. 314 din 22.05.2017** *privind constituirea Agenției Servicii Publice.* Or, potrivit principiilor activităţii de legiferare stabilite în art.3 din Legea nr.100 din 22.12.*2017 cu privire la actele normative,* Hotărîrea de Guvern, trebuie corelată cu prevederile actelor normative de nivel superior, adică o Lege, cu care se află în conexiune, cu prevederile legislaţiei comunitare, precum şi cu tratatele internaţionale la care Republica Moldova este parte.De asemenea, cîteva reglementări se regăsesc în Legea nr. 131-XVI din 7 iunie 2007, *privind siguranţa traficului rutier*, care nu acoperă în întregime domeniul dat. O abordare separată se impune segmentului verificării medicale şi psihologice a conducătorilor auto, care la moment este unul vulnerabil. Prevederile exhaustive în proiect vor exclude orice risc de conducere a vehiculelor de către persoane cu maladii incompatibile cu capacitatea de a conduce vehicule sau deficienţe psihice. Aşa dar, va fi accentuată plus valoarea siguranţei participanţilor la trafic cît şi a pietonilor. În context, în scopul calificării conducătorilor auto, conformării la prevederile normelor legislaţiei comunitare din acest domeniu, precum şi neadmiterii obţinerii permisului de conducere pe cale frauduloasă care în mare parte duce la producerea accidentelor de circulaţie cu soldarea decesurilor din rîndul atît a conducătorilor auto cît şi a celorlalţi participanţi la trafic, se instituie necesitatea intervenirii la nivel legislativ, prin elaborarea unei legi districte cu privire la calificarea conducătorilor auto.Totodată, elaborarea proiectului de lege respectiv, va accentua o claritate în numărul de acte normative care stabilesc condiţiile în domeniul menţionat, la bază fiind o sigură lege.Finalităţile urmărite prin adoptarea proiectului de Lege, precum şi rezultatele scontate după adoptarea şi implementarea acestuia, sunt: armonizarea cadrului normativ din domeniu la legislaţia Europeană, constituirea unui mecanism clar şi transparent de obţinere a dreptului de a conduce vehicule şi calificare a conducătorilor auto prin uniformizarea noţiunilor din domeniul calificării conducătorilor auto cu cele din statele membre a Uniunii Europene, reglementarea cerinţelor şi etapelor obţinerii permisului de conducere, ridicarea provizorie a permisului de conducere, anularea dreptului de a conduce vehicule, condiţiile de examinare, precum şi cerinţele faţă de examinatori.  |
|  **3. Descrierea gradului de compatibilitate a proiectului de lege** **cu legislaţia Uniunii Europene** |
| La elaborarea proiectului de lege s-a ţinut cont de prevederile următoarelor acte internaţionale:* Directiva 2006/126/CE a Parlamentului European şi a Consiliului din 20 decembrie 2006, *privind permisele de conducere*;
* Directiva 2002/24/CE a Parlamentului European şi a Consiliului din 18 martie 2002 *privind omologarea autovehiculelor cu două sau trei roți și de abrogare a Directivei 92/61/CEE a Consiliului;*
* Directiva Consiliului din 6 februarie 1970 *privind apropierea legislațiilor statelor membre referitoare la omologarea de tip a autovehiculelor și a remorcilor acestora*;
* Directiva 2007/46/CE a Parlamentului European şi a Consiliului din 5 septembrie 2007 *de stabilire a unui cadru pentru omologarea autovehiculelor si remorcilor acestora, precum si a sistemelor, componentelor si unităților tehnice separate destinate vehiculelor respective;*
* Ordonanţa de urgenţă a Guvernului României nr. 195 din 12 decembrie 2002 *privind circulaţia pe drumurile publice;*
* Ordinul Ministerul Administraţiei şi Internelor a României nr. 260 din 21 noiembrie *2011pentru stabilirea normelor privind formarea, evaluarea, examinarea, atestarea şi controlul examinatorilor care participă la desfăşurarea examenelor practice pentru obţinerea permisului de conducere;*
 |
|  **4. Principalele prevederi ale proiectului şi evidenţierea elementelor noi** |
| Proiectul actului legislativ este structurat în opt capitole, după cum urmează:Capitolul I „Dispoziţiile generale”, care reflectă domeniul de aplicare a legii, noţiunile principale armonizate cu cele din legislaţia Europeană şi principiile de activitate în domeniul calificării conducătorilor auto. La Capitolul II „Conducătorii de vehicule”, sunt reglementate categoriile de vehicule pentru care se eliberează permisul de conducere, şi examinarea medicală şi psihologică a conducătorilor de vehicule, ce constituie elemente noi în legislaţia naţională din domeniu. Este de menţionat faptul că prevederi cu referire la examinarea medicală şi psihologică a conducătorilor de vehicule se regăsesc în legislaţia României. Capitolul III „Permisul de conducere” prevede noţiuni privind permisul de conducere, în care inovator este stabilită răspunderea instructorului auto atestat ori, după caz, examinatorul împreună cu persoana pe care o supraveghează sau o examinează, pentru încălcarea de către aceasta a regulilor de circulaţie sau, după caz, pentru pagubele produse terţilor ca urmare a producerii unui accident de circulaţie. De asemenea în acest capitol, sunt reflectate condiţiile şi restricţiile cu privire la permisele de conducere, etapele progresive şi echivalările dintre categorii, dispoziţii normative cu referire la eliberarea, valabilitatea, schimbarea, reînnoirea, înlocuirea permisului de conducere, dar şi suspendarea şi anularea acestuia.În Capitolul IV, autorul propune, reglementarea condiţiilor de admitere la examen, desfăşurarea propriu-zisă a examenului şi documentarea cu permis de conducere. Important este de menţionat că în calitate de elemente noi în scopul diminuării riscului corupţional, a fost reglementată procedura de documentare video şi audio a procesului de examinare a conducătorilor auto, procedura si condiţiile tehnice în care se realizează şi stochează înregistrările, precum şi dreptul de acces la informaţiile date.Este de menţionat că pentru prima dată în legislaţia Republicii Moldova este prevăzută noţiunea de „*examinator”* în Capitolul V al proiectului, „*atestatul examinatorului”*, cerinţele şi condiţiile de obţinere a calităţii de examinator. În acelaşi context se propun reglementări cu privire la retragerea sau revocarea calităţii de examinator, asigurarea calităţii activităţii acestora şi formare continuă.Capitolele VI şi VII prevăd finanţarea şi asigurarea tehnico-materială a activităţii din domeniul calificării conducătorilor auto, şi respectiv răspunderea pentru încălcarea prevederilor legii.În ultimul Capitol „Dispoziţii finale şi tranzitorii”, autorul proiectului propune pe lîngă aducerea actelor normative în concordanţă cu proiectul legii, obligativitatea examinatorilor, ca în în decurs de 2 ani de la intrarea în vigoare a prezentei legi, să-şi organizeze activitatea în conformitate cu prevederile Capitolului V din proiect. |
|  **5. Fundamentarea economico-financiară** |
| Aprobarea şi implementarea proiectului de lege cu privire la calificarea conducătorilor auto nu necesită cheltuieli financiare suplimentare din bugetul de stat.  |
|  **6. Modul de încorporare a actului în cadrul normativ în vigoare** |
| Urmare a adoptării proiectului de lege se necesită modificarea şi completarea Hotărîrii Guvernului nr. 1452 din 24.12.2007, *pentru aprobarea Regulamentului cu privire la permisul de conducere, organizarea şi desfăşurarea examenului pentru obţinerea permisului de conducere şi condiţiile de admitere la traficul rutier,* **Hotărîrii Guvernului**  nr. 1047 din 08.11.1999 *cu privire la reorganizarea Sistemului informaţional automatizat de căutare "Automobilul" în Registrul de stat al transporturilor şi introducerea testării a autovehiculelor şi remorcilor acestora;* **Hotărîrii Guvernului nr. 1229 din 13.11.2001** *despre reglementarea unor probleme ce ţin de evidenţa şi documentarea mijloacelor de transport şi conducătorilor de vehicule;* Hotărîrii Guvernului nr. 1058 din 06.08.2002 *cu privire la crearea sistemului informaţional automatizat "Registrul de stat al conducătorilor de vehicule";* **Hotărîrii Guvernului** nr. 357 din 13.05.2009 *cu privire la aprobarea Regulamentului circulaţiei rutiere;* **Hotărîrii Guvernului nr. 314 din 22.05.2017** *privind constituirea Agenției Servicii Publice.*De asemenea, necesită a fi modificate OrdineleMinisterului Sănătății, Muncii și Protecţiei Sociale cu referire la examinarea medicală şi psihologică a conducătorilor auto, şi Ministerului Educaţiei, Culturii şi Cercetării privind pregătirea teoretică şi practică a solicitanţilor în cadrul unităţilor de instruire a conducătorilor de autovehicule. |
|  **7. Avizarea şi consultarea publică a proiectului** |
|  În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, proiectul a fost plasat pe pagina oficială a Ministerului Afacerilor Interne, în directoriul Transparenţa/Consultări publice.  |

**Secretar de stat Alexandru LARIONOV**